Document ID: 32009D0350

KOMISSION PÄÄTÖS,
tehty 28 päivänä huhtikuuta 2009,
Irlannin esittämästä pyynnöstä, joka koskee Euroopan muuttoliikeverkoston perustamisesta tehdyn neuvoston päätöksen 2008/381/EY hyväksymistä
(tiedoksiannettu numerolla K(2009) 2708)
(2009/350/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 11 a artiklan,
sekä katsoo seuraavaa:
(1)
Neuvosto teki 14 päivänä toukokuuta 2008 päätöksen 2008/381/EY (1) Euroopan muuttoliikeverkoston (EMV) perustamisesta, jäljempänä ’päätös 2008/381/EY’.
(2)
Irlannin asemasta tehdyn pöytäkirjan 1 artiklan mukaisesti Irlanti ei osallistunut päätöksen 2008/381/EY tekemiseen.
(3)
Mainitun pöytäkirjan 4 artiklan mukaisesti Irlanti on ilmoittanut neuvostolle ja komissiolle, että se haluaa hyväksyä päätöksen 2008/381/EY.
(4)
Perustamissopimuksen 11 a artiklan mukaisesti komissio on antanut myönteisen lausunnon (2) Irlannin pyynnöstä 22 päivänä joulukuuta 2008,
ON TEHNYT TÄMÄN PÄÄTÖKSEN:
1 artikla
Päätöstä 2008/381/EY sovelletaan Irlantiin.
2 artikla
Irlannin on saatettava päätöksen 2008/381/EY noudattamisen edellyttämät säännökset voimaan sekä ilmoitettava tästä komissiolle viipymättä.
3 artikla
Päätös 2008/381/EY tulee Irlannin osalta voimaan päivästä, jona Irlanti ilmoitti hyväksyvänsä päätöksen 2008/381/EY.
4 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä huhtikuuta 2009.

Labels: 12
0
15